Keskmise põlve luuletaja toodang piirdub ainult ühe raama­tuga, see on Gustav S u i t s'u ,,Aastate aknal", valitud luule-tisi a. 1900 -1930. Mitte uudislooming, vaid luuletaja 50. sünni­päevaks  väljaantud valik senisest toodangust. Selle koguka teose kirjastamisega on Noor-Eesti ausasti täitnud kohust oma asutaja, suure juhi ja eesti luule korüfee vastu tema aupäeval. Selle raa­matu lugemisel rullub lahti meie mäluhorisondile see intensiivne, võitlusinnukas ja võituderohke, elamuspinev, otse kordumatu aastakümnend kõige selle rõõmuga lööva ja kalliks saanud luulevaraga, mille lõi meie uue ajastu luule- ning kunstirajaia ja vääramatu edasiviija. Ikka esirinnas, ikka üleval - see on Gus­tav Suits.  Ja tema varaseidki värsse sellest kogust uuesti luge­des ei märka me iganenut, aegumistolm ei ole siia laskunud, nii­võrt põlisvärsked on need luuletused. G. Suitsu toodang on ammu läbi arvustatud ja kõrgeks hinnatud, nii et lähem peatumine oleks ülearune.